Diari Oficial de la Generalitat Valenciana


Sumari del DOGV 3105, del 22-10-1997 (1997/3101)

Informació pública del programa d'actuació integrada de la unitat d'actuació 15 del Pla General d'Ordenació Urbana de Castelló.
-------------------------------------------------------------------------------------------------------------------------------

### Dades del document

Número de DOGV
:   3105

Data del DOGV
:   22-10-1997

Secció del DOGV
:   ALTRES ANUNCIS - ORDENAMENT DEL TERRITORI I URBANISME

Número del document
:   1997/3101


Organisme emissor
:   Agrupació d'Interés Urbanístic de la Unitat d'Actuació núm. 15 de Castelló

Tipus de document
:   Anunci

INFORMACIÓ PUBLICA [97/M3101]
  
L'Agrupació d'Interés Urbanístic de la Unitat d'Actuació número 15 de Castelló ha formulat el Programa d'Actuació Integrada de la Unitat d'Actuació número 15 de Castelló, del Pla General d'Ordenació Urbana de Castelló, que inclou memòria del programa i avantprojecte d'urbanització, a l' empara del que estableix l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994).
  
En aplicació del que estableix l'article 48.1.C), en relació amb l'article 46.3, ambdós de la indicada llei, escau sotmetre l'indicat programa, amb tota la documentació annexa, a informació pública, pel termini de 20 dies hàbils, a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant el dit termini els interessats en aquest procediment podran formular qualssevol al·legacions que els convinguen segons dret, així com altres alternatives tècniques del programa i, si escau, proposicions jurídiques i econòmiques; tot això en els termes i les condicions de la citada Llei 6/1994, a l'efecte de la qual qualsevol interessat podrà consultar l'expedient dipositat a la Notaria del senyor Joaquín Serrano Yuste, situada a la plaça de Santa Clara número 12, cinquena planta, de Castelló de la Plana.
  
Igualment, es fa constar que qualsevol persona podrà comparéixer a la dita Notaria per a obtindre còpia del programa i dels documents que s'hi adjunten, o sol·licitar l'exhibició d'aquest.
  
La indicada documentació, així com l'expedient administratiu, podrà ser consultat a l'Ajuntament de Castelló de la Plana, els dies hàbils, en horari d'atenció al públic (número de registre d'entrada de l'expedient 40365).
  
 Les al·legacions en relació al programa que, si escau, siguen formulades s'hauran de presentar al Registre General de l'Ajuntament de Castelló de la Plana.
  
Així mateix, mitjançant aquest anunci, segons el que estableix el paràgraf segon de l'article 48, en relació amb l'article 46, paràgrafs quart i cinqué, de la Llei 6/1994, es posa en coneixement dels interessats que el termini de cinc dies hàbils per a presentar proposicions jurídiques i econòmiques comença el següent dia hàbil al d'acabament del termini de 20 dies anteriorment indicat.
  
Durant el dit termini podran formular-se les indicades proposicions al Registre General de l'Ajuntament de Castelló de la Plana.
  
Acabat aquest segon termini, el següent dia hàbil, excepte si és dissabte, cas en què haurà d'entendre's el dia hàbil immediat posterior, tindrà lloc l'acte d'obertura de pliques a l'Ajuntament de Castelló de la Plana. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.